George Simion a mers la Palatul Cotroceni, pentru consultări, dar a anunțat că nu intră: „AUR nu recunoaște legitimitatea lui Iohannis”
Partidul AUR, care s-a clasat pe locul doi la alegerile parlamentare din 1 decembrie, a anunțat, înaintea consultărilor care au loc astăzi la Palatul Cotroceni, că „nu îl recunoaște pe Klaus Iohannis ca fiind un presedinte legitim”, în contextul în care, oficial, mandatul acestuia se încheia pe 21 decembrie.